**ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ**

 **ΠΟΛΙΤΙΣΜΟΥ, ΠΕΡΙΒΑΛΛΟΝΤΟΣ**

 **& ΑΘΛΗΤΙΣΜΟΥ ΘΕΡΜΗΣ**

 **(Δ.Ε.Π.Π.Α.Θ.)**

**Καραολή – Δημητρίου & Καπετάν Χάψα,**

**Τ.Κ. 57001, ΘΕΡΜΗ**

**Τηλ.: 2310463423 Θέρμη 22/11/2023**

 **Αριθμ. Πρωτ.: 2564**

**ΠΡΟΚΗΡΥΞΗ**

**Για την πρόσληψη ωρομίσθιου Καλλιτεχνικού Διδακτικού προσωπικού με σύμβαση εργασίας ιδιωτικού δικαίου ορισμένου χρόνου**

H ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΠΟΛΙΤΙΣΜΟΥ, ΠΕΡΙΒΑΛΛΟΝΤΟΣ ΚΑΙ ΑΘΛΗΤΙΣΜΟΥ ΘΕΡΜΗΣ

Έχοντας υπόψη:

1. Την υπ΄αριθμ. 49/20-03-2023 απόφαση του Διοικητικού Συμβουλίου της Επιχείρησης που αφορά την υποβολή αιτήματος προγραμματισμού προσλήψεων καλλιτεχνικού διδακτικού προσωπικού, εκατόν σαράντα τέσσερα (144) άτομα με σύμβαση εργασίας ιδιωτικού δικαίου ορισμένου χρόνου (ΙΔΟΧ) περιόδου 2023-2024, για την παροχή υπηρεσιών έναντι αντιτίμου από τους ωφελούμενους
2. Την υπ’ αριθ. 32439/12-04-2023 (ΑΔΑ:ΩΖΡΔ46ΜΤΛ6-ΩΝΚ) εγκριτική απόφαση του Υπουργού Εσωτερικών
3. Την υπ΄αριθμ. 201/20-11-2023 απόφαση του Διοικητικού Συμβουλίου της Επιχείρησης για την έγκριση πρόσληψης ενός (1) ατόμου καλλιτεχνικού διδακτικού προσωπικού γα τη λειτουργία των Μουσικών Τμημάτων του Δημοτικού Ωδείου και των ΚΔΑΠ κατά την ακαδημαϊκή περίοδο 2023-2024
4. Τις διατάξεις του Π.Δ. 524/1980 καθώς και τις τροποποιήσεις όπως ισχύουν μέχρι σήμερα
5. Τις διατάξεις του Π.Δ. 523/1980 καθώς και τις τροποποιήσεις όπως ισχύουν μέχρι σήμερα
6. Τις διατάξεις του Π.Δ. 85/2022, την υπ’ αριθ. ΔΙΠΑΑΔ/ΠΡΟΣ/429/οικ.20353 καθώς και το άρθρο 71 του Ν.5016/2023
7. Τον Εσωτερικό Κανονισμό Υπηρεσιών καθώς και τον Κανονισμό Προσωπικού της Δημοτικής Επιχείρησης
8. Τις εξασφαλισμένες πιστώσεις μισθοδοσίας στον προϋπολογισμό οικονομικού έτους 2023, καθώς και την πρόβλεψη τους στον προϋπολογισμό οικονομικού έτους 2024

**ανακοινώνει**

την πρόσληψη ωρομίσθιου καλλιτεχνικού – διδακτικού προσωπικού για την λειτουργία των Μουσικών Τμημάτων του Δημοτικού Ωδείου Θέρμης και των Κ.Δ.Α.Π. της Δημοτικής Επιχείρησης κατά την ακαδημαϊκή περίοδο 2023–2024, με σύμβαση εργασίας ιδιωτικού δικαίου ορισμένου χρόνου έναντι αντιτίμου από τους ωφελούμενους, συνολικού αριθμού **ενός (1) ατόμου,** για χρονικό διάστημα έως οκτώ (8) ή έως εννέα (9) μηνών, για τις εξής κατά αριθμό ατόμων ειδικότητες, με τα αντίστοιχα τυπικά και ειδικά προσόντα καθώς και χρονική διάρκεια σύμβασης:

**ΔΙΕΥΘΥΝΣΗ ΩΔΕΙΟΥ**

|  |  |  |  |
| --- | --- | --- | --- |
| **ΚΩΔΙΚΟΣ ΘΕΣΗΣ** | **ΘΕΣΕΙΣ ΕΡΓΑΣΙΑΣ** | **ΑΡΙΘΜΟΣ ΑΤΟΜΩΝ** | **ΔΙΑΡΚΕΙΑ ΣΥΜΒΑΣΗΣ** |
| 01 | ΔΙΔΑΣΚΟΝΤΕΣ TΕ ΠΝΕΥΣΤΩΝ ΟΡΓΑΝΩΝ (Τρομπέτα) | 1 | 9 μήνες |

|  |  |
| --- | --- |
|  | **ΑΠΑΙΤΟΥΜΕΝΑ ΠΡΟΣΟΝΤΑ** |
| **Κωδικός θέσης** | **Τίτλος Σπουδών και λοιπά απαιτούμενα (τυπικά & ειδικά) προσόντα** |
| 01ΤΕ Πνευστών οργάνων (Τρομπέτα) | **ΚΥΡΙΑ ΠΡΟΣΟΝΤΑ**:Πτυχίο ή δίπλωμα μουσικής ειδίκευσης στον αντίστοιχο τομέα από αναγνωρισμένο μη πανεπιστημιακό μουσικό ίδρυμα εποπτευόμενου από το Υπουργείο Πολιτισμού & Αθλητισμού στην αντίστοιχη ειδικότητα ή Πτυχίο Σχετικής ειδικότητας από αναγνωρισμένα μουσικά ιδρύματα εποπτευόμενα του Υπουργείου Πολιτισμού & Αθλητισμού, **και** Απολυτήριο εξατάξιου Γυμνασίου ή Λυκείου της ημεδαπής ή ισότιμο αλλοδαπής |
| **ΠΡΟΣΘΕΤΑ ΠΡΟΣΟΝΤΑ Δ/ΝΣΗ ΩΔΕΙΟΥ** | Συμμετοχές σε Ορχήστρα υπό την αιγίδα έγκριτων φορέων.Συμμετοχή ως Σολίστ σε επαγγελματικές εκδηλώσεις.Συμμετοχές σε: συνέδρια, εκδόσεις, διαλέξεις - σεμινάρια, συγγραφή σχετικού βιβλίου, δημοσιεύσεις, μελέτες, άρθρα, ειδικά εκπαιδευτικά προγράμματα.Ηχογραφήσεις- Δισκογραφία.Ρεσιτάλ- συναυλίες μουσικής δωματίου.Σεμινάρια παιδαγωγικής επιμόρφωσης – ημερίδες.Απόφοιτοι σπουδαστές – εκπαιδευτικό έργο.Μεταπτυχιακοί τίτλοι σπουδών αναγνωρισμένων Πανεπιστημίων η άλλης ισότιμης ανώτατης σχολής εσωτερικού η εξωτερικού. |

**ΔΙΚΑΙΟΛΟΓΗΤΙΚΑ**

Οι υποψήφιοι θα πρέπει να έχουν την Ελληνική ιθαγένεια και να έχουν ηλικία 18 ετών και άνω. Δηλώνουν συμμετοχή συμπληρώνοντας αίτηση στην οποία αναφέρουν ρητά τον κωδικό της θέσης που διεκδικούν.

**Οι ενδιαφερόμενοι θα πρέπει να υποβάλλουν τα παρακάτω δικαιολογητικά:**

1. Αίτηση συμμετοχής

2. Φωτοαντίγραφο των δύο όψεων του ατομικού δελτίου ταυτότητας

3.Φωτοαντίγραφο των τίτλων των σπουδών τους συμπεριλαμβανομένης και της επιμόρφωσης. Σε περίπτωση πτυχίου ή τίτλου σπουδών της αλλοδαπής, επίσημη μετάφραση αυτού στην ελληνική γλώσσα, όπως ορίζουν οι κείμενες διατάξεις ( άρθρο 29 ΠΔ 50/2001).

4. Βεβαίωση προϋπηρεσίας στο αντικείμενο.Ως διδακτική εμπειρία νοείται η απασχόληση με σχέση εργασίας ή σύμβαση έργου στα μουσικά ιδρύματα εποπτείας Υπουργείου Πολιτισμού, Παιδείας και Θρησκευμάτων, σε καθήκοντα συναφή προς το αντικείμενο των προς πλήρωση θέσεων.

**ΕΠΙΣΗΜΑΝΣΗ:Η εμπειρία λαμβάνεται υπόψη μετά τη λήψη του βασικού τίτλου σπουδών με τον οποίο οι υποψήφιοι μετέχουν στη διαδικασία επιλογής.**

Αποδεικτικά καλλιτεχνικής εμπειρίας στο αντικείμενο της ειδικότητας. Πλήρης φάκελος επαγγελματικών καλλιτεχνικών δραστηριοτήτων. Καλλιτεχνικές δραστηριότητες για τις οποίες δεν κατατίθενται αποδεικτικά στοιχεία όπως φωτοαντίγραφα από προγράμματα παραστάσεων (με σημειωμένες τις αναφορές στον υποψήφιο), κ.λπ., δεν θα λαμβάνονται υπόψη.

5. Πιστοποιητικό οικογενειακής κατάστασης τελευταίου τριμήνου.

6. Αποδεικτικό προστατευόμενου μέλους ΑΜΕΑ. Βεβαίωση σπουδών τέκνου.

7. Βεβαίωση ανεργίας από τον ΟΑΕΔ πρόσφατης έκδοσης. Αποκλείεται η απόδειξη με υποβολή Υπεύθυνης Δήλωσης και κάρτας ανεργίας.

8. Υπεύθυνη δήλωση του Ν. 1599/86 στην οποία να δηλώνεται:

**Α**. - Η εκπλήρωση των στρατιωτικών υποχρεώσεων (μόνο για άνδρες) ή η νόμιμη απαλλαγή και η αιτία απαλλαγής. Κάθε πράξη του βίου του η οποία θα ασκούσε επιρροή στην κρίση της καταλληλότητας του για την υπηρεσία που προορίζεται, ιδιαίτερα δε εάν τυχόν έχει καταδικαστεί λόγω ποινικού αδικήματος.

- Ότι δεν τελεί υπό απαγόρευση ή δικαστική αντίληψη και

- Ότι δεν παραπέμφθηκε με τελεσίδικο Βούλευμα για κάποιο από τα αναφερόμενα στο άρθρο 22 του Π. Δ/τος 611/77 εγκλήματα έστω και εάν δεν επακολούθησε ποινική δίκη λόγω παραγραφής, καθώς και εάν εκκρεμεί εναντίον του κατηγορία για οποιοδήποτε πλημμέλημα ή κακούργημα.

**Β. -**  απασχόληση σε Δημόσιο ή ιδιωτικό εκπαιδευτικό ίδρυμα (σχέση εργασίας).

**Γ. -** σε περίπτωση που κριθεί αναγκαία η εξ αποστάσεως διδασκαλία (e – learning), θα συμμετέχω σε αυτή ως εκπαιδευτής/τρια.

Τα δικαιολογητικά προσκομίζονται με τη σειρά που εμφανίζονται στην ανακοίνωση και γίνονται δεκτά, εφόσον κατατίθενται εμπρόθεσμα.

|  |
| --- |
| **ΕΠΙΣΗΜΑΝΣΗ****Οι υποψήφιοι που υπέβαλαν αίτηση το διδακτικό έτος 2022-2023 και αξιολογήθηκαν, θα υποβάλλουν μόνο τα δικαιολογητικά Νο 5, 6, 7, και 8 καθώς και οποιοδήποτε δικαιολογητικό πιστοποιεί μεταβολή στοιχείων τους σε σχέση με τη προηγούμενη διδακτική περίοδο. Για τη βεβαίωση προϋπηρεσίας οι παραπάνω υποψήφιοι θα υποβάλλουν μόνο τα δικαιολογητικά προϋπηρεσίας που αποκτήθηκε από 1/09/2022 έως τη λήξη της προθεσμίας υποβολής αιτήσεων βάσει της παρούσας προκήρυξης** |

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η αξιολόγηση των υποψηφίων θα γίνει με βάση τον παρακάτω πίνακα. Στην τελευταία στήλη παρουσιάζεται η βαρύτητα του κάθε άξονα κριτηρίων στην τελική βαθμολογία όλων των υποψηφίων.

|  |  |  |
| --- | --- | --- |
| **ΚΡΙΤΗΡΙΟ** | **ΑΝΑΛΥΣΗ ΚΡΙΤΗΡΙΟΥ** | **ΒΑΘΜΟΛΟΓΗΣΗ** |
| Σπουδές | Βασικές και παρεμφερείς καλλιτεχνικές σπουδές Σχετική Επιμόρφωση | 30% |
| Εμπειρία - Προϋπηρεσία | Διδακτική Προϋπηρεσία-Προϋπηρεσία στο φορέα | 25% |
| Καλλιτεχνικό έργο |  Καλλιτεχνική δραστηριότητα | 15% |
| Παιδαγωγικά και ειδικά προσόντα | Παιδαγωγικά και εκπαιδευτικά προσόντα Παιδαγωγικές σπουδές & επιμόρφωση Σεμινάρια.  | 8% |
| Ακρόαση | Ακρόαση | 2% |
| Κοινωνικά, οικογενειακά και οικονομικά κριτήρια | Οικογενειακή κατάσταση (πολύτεκνος – μονογονέας – γονέας – μέλος οικογένειας ΑΜΕΑ)Χρόνος Ανεργίας | 20% |

**ΕΠΙΛΟΓΗ - ΑΝΑΡΤΗΣΗ ΠΙΝΑΚΩΝ – ΥΠΟΒΟΛΗ ΕΝΣΤΑΣΕΩΝ**

Η επιλογή των υποψηφίων θα γίνει από το Διοικητικό Συμβούλιο της Επιχείρησης, μετά από σχετική εισήγηση της τριμελούς επιτροπής του άρθρου 4 του Π.Δ. 524/1980, ανάλογα με τη διαδικασία και τα κριτήρια μοριοδότησης που αναφέρονται στη παρούσα προκήρυξη.. Οι προσωρινοί πίνακες κατάταξης των υποψηφίων θα αναρτηθούν στον πίνακα ανακοινώσεων του Πολιτιστικού Κέντρου Θέρμης και στην ηλεκτρονική διεύθυνση της Δημοτικής Επιχείρησης www.deppath.gr. Κατά των ανωτέρω πινάκων οι ενδιαφερόμενοι μπορούν να υποβάλουν ενστάσεις, μέσα σε αποκλειστική προθεσμία, η οποία λήγει μετά την πάροδο πέντε (5) ημερολογιακών ημερών από την ανάρτηση. Οι ενστάσεις θα εξεταστούν από την αρμόδια επιτροπή και η τελική απόφαση θα ληφθεί από το Διοικητικό Συμβούλιο.

**ΟΡΟΙ ΑΠΑΣΧΟΛΗΣΗΣ**

Οι επιτυχόντες θα προσληφθούν μόνο εάν υπάρχει διαθεσιμότητα σπουδαστών στο αντικείμενο. Ο χώρος και ο χρόνος απασχόλησης (ώρες απασχόλησης ημερησίως) των προσληφθέντων, θα καθορισθεί ανάλογα με τις υπηρεσιακές ανάγκες και τη ζήτηση από τους ωφελούμενους χρήστες των υπηρεσιών, όπως αυτές θα διαμορφωθούν τελικά, ενώ θα πρέπει να τηρούνται αυστηρά οι ισχύουσες διατάξεις της εργατικής νομοθεσίας. Σε περίπτωση που κριθεί αναγκαία η εξ αποστάσεως διδασκαλία (e – learning) οφείλουν να συμμετέχουν σε αυτή ως εκπαιδευτές/τριες.

Ειδικότερα οι προσληφθέντες δάσκαλοι υποχρεούνται να τηρούν τους όρους και τους κανονισμούς της σύμβασης εργασίας, καθώς και τα προγράμματα που θα συντάξουν οι αρμόδιοι, όσον αφορά στην κάλυψη των ωρών και του αντικειμένου που θα τους ανατεθεί, παρέχοντας στην Επιχείρηση το δικαίωμα κλήσης του επόμενου στον πίνακα μοριοδότησης, σε περίπτωση που για οποιοδήποτε λόγο αδυνατούν να καλύψουν το ωρολόγιο πρόγραμμα.

**ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ**

Οι υποψήφιοι μπορούν να αναζητήσουν την σχετική προκήρυξη, το έντυπο της αίτησης και το έντυπο της υπεύθυνης δήλωσης στην ηλεκτρονική διεύθυνση της Δημοτικής Επιχείρησης www.deppath.gr ή να τα παραλάβουν από τα γραφεία της Δ.Ε.Π.Π.Α.Θ. (Δ/νση: Καραολή -Δημητρίου & Καπετάν Χάψα, τηλ. 2310.463423) καθημερινά Δευτέρα-Παρασκευή και ώρες από 09.00π.μ. έως 13.00 μ.μ..

Η υποβολή των αιτήσεων και των δικαιολογητικών θα πραγματοποιηθεί μέσα σε προθεσμία δέκα (10) εργάσιμων ημερών από την επομένη της δημοσίευσης περίληψης της παρούσας σε δύο ημερήσιες εφημερίδες του Νομού Θεσσαλονίκης **(από Παρασκευή 24/11/2023 έως Πέμπτη 07/12/2023)** στα γραφεία της Επιχείρησης καθημερινά Δευτέρα-Παρασκευή και ώρες από 9.00 π.μ έως 13.00 μ.μ. ή μέσω email στο deppath@thermi.gr τις παραπάνω προθεσμίες με καταληκτική ημέρα **Πέμπτη και ώρα 13:00 μ.μ**

 **Ο ΠΡΟΕΔΡΟΣ του Δ.Σ.**

 **ΑΓΓΕΛΟΥ ΓΕΩΡΓΙΟΣ**